钦定古今图书集成/明伦汇编/氏族典/第437卷 > 马豫
## 钦定古今图书集成/明伦汇编/氏族典/第437卷 > 马豫

按《万姓统谱》，豫字彦安，临清人。宣德癸丑进士，授大
理寺评事，寻迁寺副。性刚直不阿，谳狱详明。正统己
巳，从上北征，土木失利，豫语其仆曰：“‘我护驾而来，失
驾而返，何颜面见百官哉？汝急归告汝母，携家还临
清，我有死而已’。遂追驾大叫曰：‘陛下，陛下！奋不顾身’。”
厉声叱敌，为敌所获，遂遇害。英宗复位，特悯其忠义，
诏赠寺正，录其子愻入太学。